Nysatsingen startet med eliteserieplass. Frisk hadde spilt i orange og blå drakter; Asker Hockey spilte i turkis og rødt. I sin første sesong i eliteserien klarte Asker å spille seg videre fra eliteseriens første del, på bekostning av Trondheim Ishockeyklubb. Samarbeidet internt i Asker Hockey raknet imidlertid, og Frisk Asker kom tilbake til eliten under eget flagg to år senere. I 1994 byttet Frisk navn til Frisk Tigers og fikk grønne og hvite drakter.